Jewellery
స్వల్పంగా తగ్గిన బులియన్‌ మార్కెట్‌
న్యూఢిల్లీ,: బంగారం ధరలు పదిగ్రాములు 25రూపాయలు తగ్గి 29,625 రూపాయలుగా నిలిచాయి. బుధవారం మార్కెట్లలో అంతర్జాతీయ ధోరణుల ఆధారంగా స్థానిక జ్యుయెలర్ల నుంచి డిమాండ్‌ తగ్గడం కూడా ఇందుకు కారణమని బులియన్‌ నిపుణులు చెపుతున్నారు. ఇక వెండిపరంగా కూడా 43 వేల స్థాయిని దాటింది. పారిశ్రామిక యూనిట్లు, నాణేల తయారీదారుల నుంచి డిమాండ్‌ పెరగడంతో ధరలు పెరిగాయి. విదేశీ మార్కెట్ల లోని క్షీణించిన ధోరణులు డాలర్‌ పటిష్టం కావడం, పసిడికి డిమాండ్‌ స్థానికంగా కూడా తగ్గడంతో దేశీయ స్పాట్‌ మార్కెట్లలో కూడా బంగారం ధరలు తగ్గాయి.
అంతర్జాతీయంగా కూడా బంగారం ధరలు 0.26శాతం క్షీణించి 1224.60 డాలర్లుగా సింగపూర్‌ మార్కెట్లలో లభించింది. ఇక దేశరాజధాని పరిసర మార్కెట్ల లో 99.9కేరట్లు, 99.5 కేరట్ల బంగారంధరలు 25 రూపాయలు తగ్గి 29,625 రూపాయలు, 29,475 రూపాయలుగా పలికింది. సవర్లలో చూస్తే ఎనిమిది గ్రాముల బంగారం 24,500 రూపా యలుగా నడిచింది. ఇతరత్రా వెండిధరలు కూడా వందరూపాయలు పెరిగి కిలో ఒక్కింటికి 43వేల రూపాయలుధరలు పలికాయి. వారం వారం పంపిణీకిందచూస్తే 95 రూపాయలు పెరిగి 42,585 రూపాయలుగా ధరలు పలికాయి. ఇక వెండినాణేలపరంగా చూస్తే కిలో ఒక్కింటికి 72 వేల రూపా యలు కొనుగోళ్లలోను, విక్రయాల్లో ప్రతి వంద నాణేలు 73 వేల రూపాయలుగాను పలుకుతున్నాయి.